nb hu sv hu sv et is hu de hu hu hu hu hu hu hu hu hu hu hu hu hu hu hu hu hu hu ca hu hu hu hu hu hu en ca fr hu hu hu hu hu hu hu hu hu hu hu hu
Az igazi ZENE szabadság, tehetség, önmegvalósítás, csoda.  Az alkotáshoz viszont nem árt a nyugalom. Próbatermünk ehhez a nyugalmas, elvonulós alkotáshoz biztosít hátteret. Akár csak pár órád van, akár napokra bezárkóznál, itt megtalálod amit keresel.  Aztán ha megvan a MŰ, akár rögtön rögzíthetjük is, ehhez Audio-Technica mikrofonok és egy 24 sávos Tascam pult áll rendelkezésre.
Manapság mindenki videózik. Mi is ezzel kezdtük még a Barbwine keretében. Már ott egyre erősebb lett az érzés, hogy jó lenne csinálni valami ‘TV szerűbb’ dolgot, egy állandó helyszínen, meghívott vendégekkel, heti rendszerességű ‘műsorokat’ készíteni. Így jött létre a GrundStudio.  Itt pedig a Lecsengés projekt. Persze készülnek itt zenei session videók, főképp akusztikus előadókkal, (kedvenc stílusunk a jazz és a soul) és sok egyéb is.
Ha már videók, a GrundStudio a szerteágazó kezdetek után a Lecsengés projekt állandó otthona is. Itt készülnek az új borbemutató videóink illetve számos egyéb boros témájú riport- és beszélgetős műsor.
A stúdiótér jelenleg mintegy 22 nm. Tartozik hozzá előtér, vizesblokk, ahol akár zuhanyozhattok is. Persze van egy szép nagy sminktükrünk is, mert mi is hiúk vagyunk.
Aki alkot, előbb-utóbb meg is éhezik.  Borral teli zongoránk, sokféle kávéfőzőnk, teakonyhánk és hűtőszekrényünk mellett mostmár egy főző-sütő sarkunk is van, ahol hamburgertől a pizzáig* sok minden készülhet.
*A legjobb pizzarecept ever:
A tésztához mindössze 4+1 hozzávaló kell: liszt, víz, élesztő, só, a +1 hozzávaló pedig a cukor. Mind az öt összetevőn el lehet bukni a tésztát, de a legnagyobbat mégis a liszten lehet elnyalni. Ugyanis az igazi pizzaliszt alatt én a 00-ás lisztet értem. Óriási a különbség a sima finomlisztből (itthon leginkább a BL55-ös búzafinomlisztről van szó) és a 00-ás pizza lisztből készült tészta között. Anélkül, hogy belemélyednék a „búzakémiába” és sikérvázról illetve glutaminról értekeznék, legyen elég annyi, hogy az extra finomra őrölt és többször átszitázott 00-ás liszttel könnyebb a munka: a tészta rugalmasabb, lazábban gyúrható, mert nem ragad, mégis nagyon elasztikus lesz.
No.1. A pizza tészta elkészítése:
½ kg 00-ás liszt,
5 g szárított élesztő (ez pont egy tasaknyi),
A lisztet, ha nagyon alaposak akarunk lenni, akkor átszitálva egy nagy keverőtálba öntjük. A liszt halom közepébe csinálunk egy kis lyukat, ahová beleöntünk 1dl langyos vizet. Ebbe a vízbe szórjuk a szárított élesztőt és egy csipetnyi cukrot. Hagyjuk így a tésztát kb. 5 percig, amíg az élesztő elkezd dolgozni a vízzel és a cukorral. Ezután öntsünk a középső lyukba még egy dl vizet és egy villával (vagy kanállal) belülről haladva folyamatosan keverjük el az élesztőt a liszttel, majd sózzuk meg. Ahogy egyre nehezebb lesz a a kevergetés öntsük hozzá a maradék vizet, és lassan vegyük át a kezünkkel a dagasztást. Ha már kellően összeállt a tészta, és nem nyúlik, akkor borítsuk ki egy alaposan belisztezett munkalapra, vagy nagy gyúródeszkára. A tészta a dagasztás, majd a későbbi nyújtás során még elég sok lisztet fel tud venni, így a gyúrás után mindig hagyjunk 5-10 deka lisztet a feldolgozáshoz! A legjobb, ha mindkét kézzel dagasztunk, így jól érezzük, hogy mikor kezd el összeállni a tészta. Ez a része persze elég fárasztó, de hát közben mehet a rádió és egy pohár bort lisztes kézzel is meg lehet fogni. Akinek pedig nincs meg az elszántsága vagy kidolgozott alkarja, az ezt a folyamatot dagasztógéppel is végezheti.
Az egész dagasztás kb. 20-30 perc, ezalatt annyira összeáll a tészta, hogy egyáltalán nem nyúlik, nem vizes, hanem egy homogén tésztalabda lesz (lásd alább). Ekkor takarjuk le egy konyharuhával és langyos helyen kelesszük egy órát.
1 db kockázott paradicsomkonzerv (400g),
és a zöldfűszerek: friss bazsalikom, kakukkfű és babérlevél. A kakukkfüvet néha oregánóval szoktam helyettesíteni, de egyébként is a zöldfűszerek a bazsalikom kivételével szabadon variálhatóak.
Általában  konzervparadicsomot használok (titkos tipp a Lidl), mert a konzervparadicsomnak sokkal intenzívebb az íze, mintha sima paradicsomot használnánk. A paradicsomot a fokhagymával és a fűszerekkel robotgépben vagy botmixerrel pürésítem, majd így beleöntöm egy lábosba, beledobom a babérlevelet és lassú tűzön egy órát rotyogtatom. A tűzről levéve kiveszem a babért és beledobom a zöldfűszereket, így ezzel meg is vagyunk.
Nem feltétlen szükségesek, minél egyszerűbb egy pizza, annál jobb, nem kell teleszórni hagymásbabbal vagy nyakon önteni lecsóval.  Az én kedvencem a nyers füstölthús, lilahagyma, karikázott paradicsom,  sajt iskola.
Azt mondják, a jó pizzához magas hőfok kell, az igazán magas hőfokhoz pedig kemence. Kemencéhez pedig nagy hely, ami ritka Budapesten. Így maradjunk annyiban, ha már teljesen reprodukálni nem is tudjuk egy kemence hatását, azért egy minimum 220 fokra felmelegedő elektromos sütő is megteszi. (Az olasz pizzákat ugyanis olyan kemencékben sütik, amiknek a belső hőmérséklete kb. 500 °C, így ott 1,5-2 perc alatt elkészül a világ legnépszerűbb étele.)
De mi csak állítsuk be az otthoni sütőnket 220-230 fokra – ha van, akkor légkeveréses funkcióra – és ami nagyon fontos: a tepsivel/sütőlappal együtt melegítsünk fel a sütőt. Ugyanis a kemencében sült pizzák részben azért lesznek olyan ropogósak, mert a tésztájuk alulról is kapja a hőt, amint betolták a péklapátot. Amint kellően felmelegedett a sütő, vegyük ki a tepsit, szórjuk meg finoman liszttel és tegyük bele a már készre nyújtott tésztát. A tésztát elegyengetjük, a kilógó részeket levágjuk, és rákanalazzuk a paradicsomszószt. Ezután jöhetnek a fakultatív feltétek (lásd fentebb), majd a sajt: én pizza mozzarellát használok, mert egyszerűen ez vált be leginkább, de aki megengedheti magának, nyugodtan használjon friss bivaly mozzarellát, amit kézzel rusztikusan rátördel a pizzára. Ezután az egészet finoman meghintjük oliva olajjal, merthogy Jamie Oliver is mindig ezt csinálja. És ez a mozdulat önbizalmat kölcsönöz mindenkinek.
Amúgy a lépés elhagyható, különösen akkor, ha a pizzát már előtte teleszórtuk szalonnával és kolbásszal, netán figyelmeztetésem ellenére lecsóval is.
A sütési idő 220-230 fokon kb. 7-8 perc, ez idő alatt kellően megsül a pizza felszíne, és ami még fontosabb, a tésztája is átsül.
(Bevallom, a fenti recipe nem saját, de nagyon jó, sokszor próbált, mindenképp ajánlom.)